استکهلم اولوسلارآراسی باریش آراشدیرما‌لاری انستیتوسونا گؤره، دونیادا سیلاحلانمایا آیریلان بودجه آرتیر.
سیلاحلانما خرج‌لری 2011.جی ایلدن بو یانا ایلک دفعه یئنی‌دن آرتیش گؤستردی.
آراشدیرمایا گؤره، گئچن ایل دونیادا اؤلکه‌لرین سیلاحلانمایا آییردیغی مبلغ توپلام 1 تریلیون 686 میلیارد د‌لار.
بو رقم 2015.جی ایله نیسبتا یوزده 0.4 داها چوخ.
اؤزللیکله حربی باخیم‌دان گوج‌لو اولان آمریکا، چین و روسیانین سیلاحلانما خرج‌لری‌نین یوکسلدیگی دقت چئکدی.
عربیستان کیمی بعضی اؤلکه‌لر ایسه، سیلاحلانما خرج‌لرینی آزالتدی، آنجاق بونو سیاسی سبب‌لردن چوخ نفت قیمت‌لری‌نین دوشمه‌سی سببیله اقتصادی سبب‌لرله ائتمک مجبوریتینده قالدی‌لار.
آلمانیانین بن شهرین‌دکی اولوسلارآراسی سیلاحسیزلانما مرکزین‌دن سیاست بیلیمچی ماریوس بالسه گؤره روسیانین قیریمی ایشغال ائتمه‌سی، گونئی چین دنیزین‌دکی گرگین‌لیک، اورتادوغو‌داکی ساواش‌لار سلاح‌لی چاتیشما‌لارین داها دا یاییلابیله‌جگی قورخوسونو بسله‌دی.
اؤته یاندان اولوسلارآراسی قورولوش و انستیتولارا دویولان گوون ده آزالیر.
بیر چوخ اؤلکه گئده‌رک یالنیز اؤزونه گوونیر. میلی اوردولارین اؤنمی بؤیویور. بو دا سیلاحلانما خرج‌لری‌نین آرتماسینا سبب اولور.
بو وضعیت حاضردا حربی باخیم‌دان تجهیزات‌لی اؤلکه‌لر اوچون ده گئچرلی.
مثلا آمریکا سیلاحلانما خرج‌لرینی یوزده 1،7 آرتیرا‌راق 611 میلیارد، روسیا یوزده 5،99لوق آرتیشلا 69،2، چین ایسه یوزده 5،4لوک آرتیشلا 215 میلیارد د‌لارا چیخاردی.
